**Saeimas lēmuma "Par Latvijas Nacionālo bruņoto spēku karavīru dalību starptautiskajā operācijā Kosovā *(KFOR)*" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saeimas lēmuma "Par Latvijas Nacionālo bruņoto spēku karavīru dalību starptautiskajā operācijā Kosovā *(KFOR)*" projekts sagatavots, lai varētu nosūtīt Latvijas Nacionālo bruņoto spēku karavīrus dalībai starptautiskajā operācijā Kosovā (*KFOR*).Saeimas lēmums stāsies spēkā tā pieņemšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artūra Krišjāņa Kariņa vadītā Ministru kabineta iecerēto darbību 203. punkts un Rīcības plāna tās īstenošanai 203.2. apakšpunkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Balstoties uz Apvieno Nāciju Organizācijas (ANO) Drošības padomes 1999. gada 10. jūnija rezolūciju Nr. 1244 (1999), Ziemeļatlantijas līguma organizācijas (NATO) vadītā operācija Kosovā *(Kosovo Force – KFOR)* tika uzsākta 1999. gada jūnijā pēc ilgstoša starpetniska konflikta un vardarbības Balkānu reģionā. *KFOR* galvenie uzdevumi ir: (1) drošas vides izveide un uzturēšana, kas garantē pārvietošanās brīvību visā Kosovas teritorijā visiem pilsoņiem neatkarīgi no viņu etniskās izcelsmes; (2) atbalstīt un koordinēt starptautiskās humānās palīdzības centienus; (3) atbalstīt un koordinēt Kosovas drošības spēku pilnveidi; (4) atbalstīt miermīlīgas, stabilas, demokrātiskas un daudz etniskas Kosovas attīstību.Kaut arī kopumā politiskā, ekonomiskā, etniskā un drošības situācija šobrīd Kosovā, salīdzinot ar 1999. gadu, ir būtiski uzlabojusies, tā tomēr raksturojuma, kā nestabila un trausla, turklāt to pastiprina nopietnais politiskais saspīlējums ar Serbiju. Tas apgrūtina Kosovas integrāciju Eiropas Savienībā (ES) un citās starptautiskās organizācijās.Pašreiz *KFOR* spēkos dien 3600 karavīri no 19 NATO valstīm un 8 citām valstīm, kuras nav NATO dalībvalstis. Šāds karavīru skaits ir nepietiekams, lai pilnvērtīgi veiktu uzdotos uzdevumus, līdz ar to šis spēku iztrūkums tiek uzsvērts katrā NATO globālajā spēku ģenerēšanas konferencē.Vēsturiski Latvija jau ir piedalījusies *KFOR* no 2000. gada februāra līdz 2009. gada augustam ar dažāda lieluma vienībām un specialitātēm, bet šobrīd, saņemot NATO Sabiedroto spēku augstākās virspavēlniecības Eiropā komandiera vietnieka (*DSACEUR - Deputy Supreme Allied Commander Europe)* aicinājumu un izvērtējot iespējas un riskus, tika secināts, ka Latvija varētu piedalīties *RC-E (Regional Command – East)* Amerikas Savienoto Valstu (ASV) vadītajā daudznacionālajā bataljonā vienas vieglās kājnieku rotas sastāvā. Kontingenta skaitliskais sastāvs nepārsniegtu 160 karavīru, un galvenie uzdevumi būtu patrulēšana, savu spēku aizsardzība *(Force Protection – FP),* savu kaujas spēju uzturēšana (pašapmācība) un ātrās reaģēšanas spēku uzdevumu pildīšana. Latvijas dalība *KFOR* dotu iespēju NBS turpināt taktisko sadarbību un savietojamību ar NATO un partnervalstu bruņotajiem spēkiem operācijas rajonā, kā arī pilnveidot savas militārās spējas, pildot uzdevumus dažādos operāciju rajonos.Saskaņā ar Latvijas ārpolitikas un attīstības sadarbības prioritātēm Latvijai kopumā ir būtiska Rietumbalkānu reģiona stabilizēšana un integrēšana ES politiskajā, ekonomiskajā, sociālajā un arī drošības telpā. Lai arī situācija Kosovā ir būtiski uzlabojusies, Kosovai vēl priekšā ir vairāki nozīmīgi soļi ceļā uz tiesiskas un demokrātiskas valsts izveidi. Kosova šobrīd ir potenciālā kandidātvalsts pievienošanās sarunām ar ES. Lai veicinātu ES iekšējo, ārējo drošību, kā arī ES jēgpilnu paplašināšanos un integrāciju, Latvijas dalība *KFOR* būtu starptautiski pamanāms un vērtīgs ieguldījums.Jāatzīmē arī, ka ASV ir svarīgs Latvijas stratēģiskais partneris, ar kura atbalstu tiek stiprināta Latvijas valsts aizsardzība un drošība, līdz ar ko, no politiskā viedokļa Latvijas gatavība sniegt atbalstu stratēģiskajam partnerim tiktu augsti novērtēta.NBS dalība operācijā tiek plānota saskaņā ar “Latvijas Nacionālo bruņoto spēku piedalīšanās starptautiskajās operācijās” 1. panta pirmās daļas 1. punkta nosacījumiem – tā ir dalība starptautiskā miera uzturēšanas operācijā, kuras mērķis ir atjaunot un uzturēt mieru konflikta zonās un kurās iesaistītajam personālam nav tiesību piedalīties karadarbībā, izņemot gadījumus, kad tas ir nepieciešams pašaizsardzības nolūkā.Atbilstoši likumam “Latvijas Nacionālo bruņoto spēku piedalīšanās starptautiskajās operācijās”, NBS karavīri starptautiskajā operācijā piedalās saskaņā ar Saeimas lēmumu. |
| 3. | Projekta izstrādē iesaistītās institūcijas | Projekts izstrādāts Aizsardzības ministrijā.  |
| 4. | Cita informācija | Aizsardzības ministrija nodrošinās Latvijas saistības atbilstoši piešķirtajiem valsts budžeta līdzekļiem budžeta programmas 22.00.00 "Nacionālie bruņotie spēki" ietvaros no starptautiskajām operācijām paredzētajiem līdzekļiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz Nacionālo bruņoto spēku personālu. |
| 2. | Tiesiskā regulējuma ietekme uz tautsaimniecību un administratīvo slogu | Tautsaimniecību neietekmē. Sabiedrības grupu un institūciju tiesības un pienākumus nemaina. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un institucionālo struktūru neietekmēs. Jaunas institūcijas netiks izveidotas un esošās institūcijas netiks likvidētas. |
| 3. | Cita informācija | Nav. |

Anotācijas III, IV un VI sadaļa - projekts šo jomu neskar.

Ministru prezidenta biedrs,

aizsardzības ministrs A.Pabriks

Vīza: valsts sekretārs J. Garisons

S. Šadurska

signe.sadurska@mod.gov.lv

tel.67335247

S. Dzilna

salvis.dzilna@mod.gov.lv

tel.67335137